《晚至安宁》
明代·程本立

连然驿路马曾谙，落日行人思不堪。
地极九州铜柱北，山蟠六诏铁桥南。
汤池水底皆阴火，盐井烟中半夕岚。
回首蓬莱天万里，忍教尘鬓白毵毵。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。